CELEX: 62022CN0046
Language: hr
Date: 2022-01-20 00:00:00
Title: Predmet C-46/22 P: Žalba koju je 20. siječnja 2022. podnio Liam Jenkinson protiv presude Općeg suda (drugo prošireno vijeće) od 10. studenoga 2021. u predmetu T-602/15 RENV, Jenkinson/Vijeće i dr.

14.3.2022   
            
            
               HR
            
            
               Službeni list Europske unije
            
            
               C 119/30
            
         
      Žalba koju je 20. siječnja 2022. podnio Liam Jenkinson protiv presude Općeg suda (drugo prošireno vijeće) od 10. studenoga 2021. u predmetu T-602/15 RENV, Jenkinson/Vijeće i dr.
      (Predmet C-46/22 P)
      (2022/C 119/39)
      Jezik postupka: francuski
      
         Stranke
      
      
         Žalitelj: Liam Jenkinson (zastupnik: N. de Montigny, odvjetnica)
      
         Druge stranke u postupku: Vijeće Europske unije, Europska komisija, Europska služba za vanjsko djelovanje, Eulex Kosovo
      
         Zahtjevi
      
      
                  —
               
               
                  prihvatiti žalbu i ukinuti pobijanu presudu;
               
            
                  —
               
               
                  konačno odlučiti o predmetu i prihvatiti žaliteljeve zahtjeve podnesene u prvostupanjskom postupku;
               
            
                  —
               
               
                  podredno, vratiti predmet na odlučivanje Općem sudu;
               
            
                  —
               
               
                  naložiti drugim strankama u žalbenom postupku snošenje svih troškova iz žalbenog postupka kao i svakog od prethodnih postupaka (T-602/15; C-43/17 P; T-602/15 RENV).
               
            
         Žalbeni razlozi i glavni argumenti
      
      Prvi žalbeni razlog, koji se temelji na pogrešnom tumačenju podnesenih zahtjeva i razloga jer je Opći sud iz svojeg ispitivanja isključio sve zahtjeve koji su se temeljili na prigovoru nezakonitosti.
      Drugi žalbeni razlog, koji se temelji na ograničenju činjeničnih i pravnih razmatranja koje je iznio žalitelj, a time i predmeta tužbe, jer je Opći sud isključivo analizirao posljednje zaposlenje žalitelja u misiji Eulex Kosovo.
      Treći žalbeni razlog, koji je usmjeren protiv pobijane presude u dijelu u kojem se odbija prvi tužbeni razlog koji je istaknut kao glavni.
      Četvrti žalbeni razlog, koji se temelji na pogrešnoj primjeni načela jednakog postupanja između dužnosnika Unije i povredi članka 336. UFEU-a, jer je Opći sud poništio namjeru europskog zakonodavca da svim zaposlenicima ponudi minimalno socijalno osiguranje. Prema žaliteljevu mišljenju, Opći sud je također povrijedio pojam vladavine prava isključivši svaku izvanugovornu odgovornost drugih stranaka u postupku.
      Peti žalbeni razlog, koji je usmjeren protiv odbacivanja, kao nedopuštenog, trećeg tužbenog razloga podredno podnesenog u prvostupanjskom postupku. U svakom slučaju, Opći je sud trebao po službenoj dužnosti istaknuti određene razloge koji se odnose na javni poredak i analizirati meritum predmeta.